**Úlohy zadané žiakom počas samoštúdia 1.6. -5.6.2020**

**Občianska náuka**

**8.ročník**

***Uvažuj*** *– zamysleli ste sa niekedy nad tým, akú hodnotu má pre vás zdravie? Čo všetko robíte pre to, aby ste boli zdraví? Ako si dokážeme zdravie ničiť? Uvedomili ste ti niekedy, že žijeme len raz, tu a teraz? ( nie, nie je to pesnička od Ega ☺ )*

**Právo na život a zdravie – do zošita**

- Právo na život je **základným právom každého človeka!**

**-** Vyspelá spoločnosť → rešpektuje ľudský život ako **↔ neodňateľnú, nepremlčateľnú** a **nedotknuteľnú hodnotu**

-  podstatou tohto práva je **ochrana pred smrťou**

* + - **Ochranu života deklaruje aj Ústava SR**: „Každý má právo na život. Ľudský život je hodný ochrany už pred narodením. Nikto nesmie byť pozbavený života. Trest smrti sa nepripúšťa.“ **VETU V ÚVODZOVKÁCH SI NEPÍšTE !!!**
    - Ochrana pred smrťou t.j. **nie** je myslená **len násilná smrť**, ale **aj interrupcia** a **eutanázia**...

- Našou povinnosťou je vážiť si a chrániť svoj život a životy iných

**Zdravie** = kľúčová hodnota v živote každého človeka => právo na zdravie a jeho ochrana = **súčasť viacerých medzinárodných dokumentov**

- občanom SR právo na **ochranu zdravia** garantuje 🡪 **Ústava SR** => zodpovedne sa starať o svoje zdravie a nepoškodzovať zdravie iných

Najzraniteľnejšou skupinou obyvateľstva sú **deti**, deti s handicapom (ich ochrana zdravia = DOHOVOR O PRÁVA DIEŤAŤA) a **seniori** ...

**- Negatívne javy**, ktoré ovplyvňujú kvalitu života **maloletých** a **mladistvých** je konzumácia **alkoholu, cigariet** a iných **návykových látok**...

**Úlohy na vypracovanie : sfotiť a odoslať na edupage/ email/ fcb**

1. Napíš 5 hodnôt, ktoré sú v tvojom živote najdôležitejšie ?

2. Prečo si ľudia podľa teba ničia zdravie fajčením, užívaním alkoholu, drog?

3. Aké má podľa teba dôvody fajčiar / alkoholik, ktorý chce prestať fajčiť/ piť?

4. Uvažuj : Naša rodina je veľmi chudobná. Volám sa Lucia, mám 10 rokov. Už od 3 rokoch mám detskú obrnu, čiže sa veľmi ťažko pohybujem. Sama nedokážem chodiť. Vraj existuje liečenie, ale nikto mi ho nedokázal vybaviť. Nemôžem chodiť do školy, učím sa doma, pomáhajú mi kamošky. Pretože bývame ďaleko od nemocnice, nikdy som nebola očkovaná, ako ostatné deti.

A. Ktoré sú hlavné príčiny vzniknutej Luciinej situácie?

B. Aké práva boli porušené?

C. Ako by si pomohla vyriešiť Luciinu situáciu?